Kedves Szakdolgozatot író Hallgató!

Felhívjuk figyelmét, hogy amennyiben kéri, hogy szakdolgozatát bizalmasan kezeljük, akkor a Mechatronikai és Autótechnikai Intézet honlapjáról letölthető „Titoktartási nyilatkozat” formanyomtatványt be kell kötni a dolgozatba a „Hallgatói nyilatkozat” elé.

A titoktartási nyilatkozatot minden érintett személlyel kérjük aláíratni (cégvezető, belső konzulens, vállalati konzulens)! Ennek hiányában nem tudjuk elvenni a dolgozatot!

Bizalmas dolgozat esetén sem a dolgozatot sem pedig a mellékleteit nem kell a leadandó cd-re tenni, csak a magyar és idegen nyelvű összefoglalót. Továbbá a szakdolgozat borítójának jobb felső sarkába fel kell tüntetni a „BIZALMAS” szót, arany betűkkel.

Üdvözlettel:

Stein Vera s.k.

tantárgyfelelős